google/wiki40b huggingface dataset:
Hans Ueberschaar

Biografi

Sine studier av historie og østasiatiske sprog avsluttet Ueberschaar i 1913, da han tok en filosofisk doktorgrad i japansk statsrett ved Universitetet i Leipzig med avhandlingen Die staatsrechtliche Stellung des Kaisers in Japan. Staatsrechtlich-historische Skizze. Fra 1911 til 1914 underviste han som tysk lektor ved Universitetet i Osaka, derefter avtjente han sin militærtjeneste i den første verdenskrig. Fra 1925 til 1932 underviste han som amanuensis ved det keiserlige Universität Kyoto.
Überschaar ble den 1. april 1932 i Leipzig utnevnt til førsteamanuensis for «Sprache und Kultur des modernen Japan» og fikk ansvaret for Japan-instituttet, som ble grunnlagt året efter. Etableringen av Japan-instituttet ved Universitetet i Leipzig ble muliggjort med finansielle bidrag fra en stiftelse eid av den japanske mediamogulen Motoyama Hikoichi (1853–1932). Grunnen til at avgjørelsen falt på Leipzig, kan sees i sammenheng med Ueberschaars langvarige virksomhet i Japan.
I oktober 1932 ble Ueberschaar medlem av NSDAP. I april 1937 måtte Überschaar grunnet en anklage om homofili fratre sin stilling. Kort efter dette reiste han tilbake til Japan. Til tross for sin senere rehabilitering dro han aldri tilbake.
Interkommunalt samarbeid

Et interkommunalt samarbeid eller interfylkeskommunalt samarbeid er en organisasjonsform hvor to eller flere kommuner, to eller flere fylkeskommuner, eller en eller flere kommuner og en eller flere fylkeskommuner, oppretter et eget styre til løsning av felles oppgaver.
Vedtektene for det interkommunale styre skal inneholde bestemmelser om:
a.styrets sammensetning og hvordan det utpekes,
b.området for styrets virksomhet,
c.hvorvidt deltakerkommunene skal gjøre innskudd til virksomheten,
d.hvorvidt styret har myndighet til å ta opp lån eller på annen måte pådra deltakerne økonomiske forpliktelser,
e.uttreden fra eller oppløsning av samarbeidet.
Den enkelte kommune og fylkeskommune kan i alle fall med ett års skriftlig varsel si opp sitt deltakerforhold i det interkommunale samarbeid og kreve seg utløst av det. Utløsningssummen fastsettes til andelens nettoverdi ved oppsigelsesfristens utløp, men ikke til mer enn verdien av de midler vedkommende kommune eller fylkeskommune har skutt inn.
Fra 01.01.2020 kan et interkommunalt samarbeid foregå gjennom et interkommunalt politisk råd, kommunalt oppgavefellesskap, vertskommunesamarbeid, interkommunalt selskap, aksjeselskap eller samvirkeforetak, en forening eller på en annen måte som det er rettslig adgang til.
Djevelunger

Handling

I familien Gisberts drives krangelen så langt at foreldrene til slutt må tilkalle støtte fra hæren for å sikre sin autoritet.
Cardoria

Utseende

En nokså liten til middelsstor (7-14 millimeter), avlang, sylindrisk, brunlig trebukk. Pronotum er nærmest hjerteformet.

Levevis

Larvene lever trolig i stammene på storvokste urter i skjermplantefamilien. Arten finnes på åpne, beitede enger.

Utbredelse

Arten er utbredt i Sør- og Mellom-Europa, også i de asiatiske delen av Tyrkia.
Sagunto gasskraftverk

Sagunto gasskraftverk er et gasskraftverk i Valencia i Spania. Det har en installert produksjonskapasitet på 1212 MW, fordelt på 3 turbiner. Dette er et av landets store fossile kraftverk målt etter installert produksjonseffekt. Anlegget stod ferdig i 2007. Operatør er UFG. Brenselkilden er LNG.
De totale CO2-utslippene i 2008 var ca. 1 612 300 tonn, kvoten var samme år 943 873 tonn.
Callimetopoides

Levevis

Disse billene har larver som lever i død ved.

Utbredelse

Arten lever på Sri Lanka.
United We Stand (sang)

«United We Stand» er en britisk populærmusikksang med melodi og tekst av Tony Hiller og Peter Simmons. Den ble først spilt inn i 1970 av Brotherhood of Man (med bandets opprinnelige besetning fra før Eurovision Song Contest 1976-finalen med blant annet Tony Burrows som hovedvokalist) og utgitt på singlen Deram DM 284. Musikalsk leder var Cy Payne. Produsent var Tony Hiller. Den ble gruppas første hit og lå som nummer 13 i USA, som nummer i Canada og som nummer ti i Storbritannia
«United We Stand» har blitt en verdensomspennende standardsang og har blitt spilt inn på plate over 100 forskjellige artister. I 1977 ble den anvendt som avslutningstemasang i den kortlivede komiserien Brady Bunch Hour.
30 år etter at sangen opprnnelig ble en hit i 1970 ble den popularisert igjen som en patriotisk og åndelig hymne for mange i gjenervervelsen etter terrorangrepet 11. september 2001. Den blir også anvendt som fotballsang og av homorettighetsbevegelsen.
Tatt bokstavelig handler sangteksten om to elskere som forteller hverandre at uansett hvor mange store vanskeligheter som krysser deres vei, vil de alltid være sammen. I generelle termer relaterer den til et budskap om styrken i enhet.
Sangen fantes senere på et album med samme navn og ble etterfulgt av en annen hit, «Where Are You Going to My Love» (Nummer 40 i Canada).
En sound-alike coverversjon var med på albumet Top of the Pops, Volume 10.
Den irske Pop Stars-vinneren, bandet Six, har også spilt inn en versjon som finnes på dets album.

Norsk versjon

Terje Mosnes og Arve Sigvaldsen har skrevet en norsk tekst. Den norske tittelen er «En luftseilas».
Serravalle Pistoiese

Frazioni

Kommunen omfatter følgende frazioni:
Baco, Cantagrillo, Casalguidi, Castellina, Pontassio, Ponte alla Stella, Ponte di Serravalle, Serravalle Scalo, Le Ville, Vinacciano, Masotti
DEVGRU

DEVGRU  (forkortelse for United States Navy Special Warfare Development Group), også kjent som SEAL Team 6, er den amerikanske marinens primære kontraterrorismeavdeling og operatørene rekrutteres fra andre SEAL-avdelinger.
SEAL Team 6 ble opprettet i november 1980 etter den mislykkede Delta Force-operasjonen for å redde ut gisler fra den amerikanske ambassaden i Iran (Operasjon Eagle Claw). Fra 1987 har avdelingen offisielt hatt navnet United States Navy Special Warfare Development Group, forkortet til DEVGRU.
DEVGRU har deltatt i en rekke aksjoner og jaktet på al-Qaida- og Taliban-ledere siden 2001. Avdelingen har operert i Somalia, tidligere Jugoslavia, Afghanistan og Irak.. DEVGRU sto blant annet bak anslaget og drapet på Osama bin Laden 2. mai 2011. Men det meste av informasjoner rundt avdelingen er høyt gradert og detaljer rundt deres aktiviteter blir vanligvis ikke kommentert verken av Det hvite hus eller av Forsvarsdepartementet. 
DEVGRU har i dag base ved Dam Neck Annex, Virginia og er administrativt underlagt Naval Special Warfare Command som andre SEAL-enheter, men operativt underlagt U.S. Special Operations Command gjennom Joint Special Operations Command.

Nytt navn?

Den amerikanske journalisten Marc Ambinder hevdet at DEVGRUs innretning var endret av Forsvarsdepartementet og fått et nytt navn. Men det nye navnet er imidlertid foreløpig gradert. Dette skal også gjelde Delta Force, som opprinnelig var 1st Special Forces Operational Detachment-Delta, og er nå kjent som Army Compartmented Elements eller «ACE».
Fylkesvei 4304

Fylkesvei 4304 går mellom Sakså og Vinningland i Bjerkreim kommune. Veien er 3,3 km lang.
Frem til 2019 hadde veien betegnelsen fylkesvei 108.
Forswingende.com

Historikk

Thomas Neraasen startet radioprogrammet For Swingende i august 1997. De første årene ble det drevet som et rent radioprogram på det tradisjonelle FM-båndet på Radio 107 Gjøvik. På 2000-tallet kom flere lokalradioer og webradioer til og begynte å sende programmet på flere sendenett. I 2001 fikk de egen hjemmeside som de siste årene er blitt oppdatert daglig med nyhetsstoff fra dansebandmiljøet, plateanmeldelser, spillelister fra radiosendingene osv. 
I september 2007 startet portalen også opp en Nostalgispalte der de presenterer gamle norske danseband som er oppløst. Hele konseptet har i alle år blitt drevet på frivillig basis av Thomas Neraasen. Siden høsten 2008 har Thomas produsert programmene hjemmefra fra sin egen bolig utenfor Gjøvik og distribuert dem til de ulike radiostasjonene pr post og internett. I tillegg har programmet også fått et eget "spin-off" program ved navn Jukebox som sendes på Radio Toten, Radio Øst og Radio Telemark, der konseptet er kun norske danseband med mest mulig musikk og minst mulig prat.

Virksomheten

Radioprogrammet har ukentlige timesprogrammer med musikk fra diverse nordiske danseband og danseband-artister, inkludert artistintervjuer, platenyheter med terningkast og nostalgihjørne med gamle innspillinger fra norske og svenske "nostalgiband". De har også sin egen SMS-tjeneste der folk kan sende inn sine ønskelåter. Programmet har også en månedlig dansetoppliste der folk kan stemme på forskjellige dansebandlåter av nyere dato. Denne kalles For Swingende-Toppen og har eksistert siden 2003.

Radiokanaler

En liste over de kanalene hvor For Swingende har sine sendinger:
Radio Toten, Scandiradioen, Radio Øst, NB Radio, Radio-Hallingdal, Radio Hurum, Kanal 3 Eiker og Radio Telemark.
Cañar

Geografi

Provinsen ligger midt i landet nord for Cuenca og Azuay-provinsen og har en befolkning på cirka 223 000 mennesker.  Hovedstaden og den største byen er Azogues. Andre byer er Biblían, Ciudad de Cañar og El Tambo.
Provinsen har en beliggenhet på gjennomsnittlig 2300 meter over havet. Til tross for høyden så har provinsen vegetasjon, skog, byer og perfekt jord til å dyrke mat. 
Stedet er kjent for å være et transittsted, der mye av landets trafikk går igjennom. Igjennom provinsens byer kjører det forbi og stopper helst nesten all trafikk som går mellom Cuenca, Quito og Guayaquil (De 3 største byene i Ecuador). Som resultat av dette er ny bussterminal bygget for å ta i mot alle reisende.

Kultur og historie

Cañar blir ofte omtalt som den ecuadorianske historiske og kulturelle hovedstad. Hvert år kommer det tusener av turister for å besøke de forskjellige arkeologiske stedene provinsen har å by på, samt oppleve den fargerrike lokale kulturen. 
Majoriteten av befolkningen hører til Kanjarisfolket som er en innfødt folkegruppe som har bodd i Andesfjellene i mange år. Ingen vet nøyaktig hvor lenge men dateringer tilsier at det hat vært bosettinger i området flere flere tusen år før kristus. Lenge før Inka-folket.   
De innfødte i Ecuador er kjent for å fortsatt gå med sine tradisjonelle drakter og alle provinser og folkeslag har hver sin stil.   
Kanjarisfolket har også sin egen stil på musikk som man hører selv i de lokale kirkene. Ellers nytes den nasjonale retten Kuy blandt dette folket som i resten av landet.   
Det mest kjente innenfor denne provinsen er ruinene Ingacpira, som er en av verdens største Inka-ruin som kan minne om Machu Pichu i Peru.

Klima

Klimaet i Cañar er et spesielt fenomen i forhold til Norske standarder. Temperaturen varierer veldig fra time til time på grunn av provinsen lokasjon ved ekvator men også i forhold til høyden over havet.   
Siden at provinsen ligger ved ekvator er man naturligvis nærmere solen. Den steker mye mer her enn andre steder og man blir fort solbrent. Samtidig med dette ligger provinsen veldig høyt over havet som gjør effekten enda sterkere.   
Cañar-by ligger på hele 3200m.o.h. Høyden over havet gjør at det fort kan bli ekstremt kaldt når solen ikke er til stede. Når den går ned kan temperaturen fort synke ned til 10-15 grader.  
Med andre ord er det vanlig å ha 20 grader i solen om dagen, men 8 grader om kvelden.

Religion

De fleste lokale innbyggere er enten katolikker og protestanter med en blanding av naturreligion fra Andes-kulturer.   
Normisjon har lenge vært innvolvert i arbeid blandt kanjarisfolket. Når misjonsarbeidet i landet fylte 50år skrev de en bok Ecuador en mi corazon som forteller om historien og religionen til Kanjaris-folket.
Fremont County (Iowa)

Navn

Fylket er oppkalt etter offiseren og politikeren John C. Frémont.
Etnokrati

Etnokrati er en styreform hvor alle maktposisjoner i en stat eller et geografisk område innehas av en bestemt etnisk gruppe, og hvor denne gruppens dominans opprettholdes gjennom diskriminering og undertrykking av andre etniske grupper.
Sør-Afrikas tidligere apartheid-regime og Israel har vært trukket frem som eksempler på etnokratier.
Rosenhodeand

Beskrivelse

Hannen hadde kraftig rosafarget hode, hunnen lysere. Begge kjønn var omtrent 41-43 cm. Kroppen var brunaktig eller svart.

Hekking

Rosenhodeanda hekket på myrer og på lignende steder. Den la seks eller sju egg.
P-700 Granit

P-700 Granit (russisk: П-700 «Гранит»; norsk: granitt) er et sovjetisk og russisk anti-skip kryssermissil. GRAU - betegnelsen er 3M45 og NATO rapporteringsnavn er SS-N-19 Shipwreck. Det kommer i både bakke-til-bakke - og ubåtversjon, og kan brukes mot bakkemål fra en ubåt.
35. ingeniørregiment

35. ingeniørregiment  er underlagt 5. armé i Østre militærdistrikt i Russland. 
Regimentet er forlagt til Razdolnoje i Primorskij kraj
FA-cupen 1923/24

FA-cupen 1923/24 var den 49. sesongen av den engelske FA-cupen. Newcastle United vant 2–0 mot Aston Villa i finalen på Wembley.
Pandora

Pandora (Πανδώρα, tradisjonalt avledet fra πᾶν alt og δῶρον gave, dermed «giver av alt», «allbegavet») er en skikkelse i gresk mytologi. Hun var den første kvinne på jorden.
Guden Epimetheus (gr. «etterpåklokskap») var ansvarlig for å gi hvert eneste dyr en positiv egenskap, men da det var menneskets tur var det ingen igjen. Hans bror Prometheus (gr. «forutseenhet») mente mennesket var overlegen alle andre dyr, og at det derfor skulle få en gave ingen andre dyr hadde. Prometheus stjal ild fra Zevs og gav det til mennesket. Zevs ble rasende og bestemte seg for å straffe Prometheus og menneskeheten. Pandora ble skapt som en forgiftet gave for mennesket.
Pandora fikk trekk fra flere guder, slik at hun skulle virke uimotståelig for mennene. Til sist ble hun gitt en krukke (ofte feilaktig oversatt til eske). Denne krukken var Pandoras gave, og hun ble ofte advart av Epimetheus mot å åpne den. Men en dag nysgjerrigheten tok overhånd, åpnet Pandora krukken og slapp ut all verdens plager: pest, sorg, fattigdom, kriminalitet og så videre. Hun lukket krukken tidsnok til å holde tilbake én ting – håp. Verden ble et fryktelig forblåst sted, helt til en dag da Pandora tok sjansen på å åpne krukken igjen, og håpet strømmet ut. På denne måten har mennesket håp i ondskapens tider.
Myten finnes i forskjellige versjoner, og ikke alt er like klart. Til og med spørsmålet om hvem som åpnet krukken, er ikke klinkende klart. Noen kilder vil at det ikke var Pandora, men Epimetheus selv.

Pandoras «eske»

Historien om Pandoras krukke ble gjenfortalt i kortversjon av den lærde Erasmus av Rotterdam i hans verk "Adages". Det er på grunn av en feiloversettelse i hans tekst at man siden har snakket om Pandoras eske i stedet for krukke. Men krukke står det altså i den greske originalen. Der står det pithos, som Erasmus oversatte til det latinske ord pyxis.
Jaunpur (distrikt)

Demografi

Ved folketellingen i 2011 var det 4 476 072 innbyggere i distriktet, mot 3 911 679 i 2001. Den urbane befolkningen utgjør 7,45 % av befolkningen.
Barn i alderen 0 til 6 år utgjorde 14,37 % i 2011 mot 20,04 % i 2001. Antallet jenter i den alderen per tusen gutter er 930 i 2011.
Supermarine Baby

Konstruksjon og utvikling

Supermarine Baby ble konstruert for å møte det engelske admiralitets krav for et enseters sjøfly, et jagerfly istand til å operere fra marinens hangarskip, og kunne fly 177 km/t i en høyde av 6;100 meter. Supermarine fikk bestilling på tre fly, mens det også bestilt  prototyper fra Westland (Westland N.1B) og  Blackburn N.1B)
Flyet var et en-motors skyvefly, en dobbeltdekker med tilbakehellene vinger og en T-hale . Skoroget var bygget av tremateriale med pilotens cockpit plasser  i nesen Den første prototype fløy  i februar 1918 drevet av en 200 hk (149 kW) Hispano-Suiza 8 motor. Den ble senere utstyrt med en tilsvarende Sunbeam Arab med tilsvarende ytelse  . Da det var klart for levering hadde  Royal Naval Air Service begynt å  operere Sopwith Pup fly med hjulunderstell fra plattformer montert på skipene, og den vellykkede Pup (og senere Sopwith Camel) førte  til at hjulunderstell ble sett på som en fremtidig løsning.
Denne  Baby dannet basis for  Supermarine Sea Lion I er racerfly 1919 som deltok i konkurransen om Schneider-troféet, og også i Supermarine Sea King jagerfly.
Årefjällsloppet

Årefjällsloppet er et langdistanseløp på langrenn, som går i Åre. Løpet ble etablert i 2013, og inngikk til 2016 i Ski Classics.
Hovedløpet er på 55 km, og er åpent for både eliteløpere og mosjonister. Et kortere løp på 35 km arrangeres dagen før hovedrennet. I 2013 var rennet 75 km, i 2014 på 61 km på grunn av snømangel, og i 2015 47 km av samme årsak. Fra 2016 er rennet 55 km langt.
Overslagsbevilgning

En overslagsbevilgning er i norsk offentlig sektor en utgift hvor størrelsen på utgiftene er fastsatt av en regel. Overslagsbevilgning gir hjemmel til å overskride hvor mye som er bevilget mot etterfølgende framlegg for Stortinget.
For eksempel blir de endelige årlige utgiftene til barnetrygd avhengig av antall barn som fødes, antall barn som dør eller migrerer osv. Likevel kan kostnadene forutses basert på kunnskaper om befolkningsutvikling. Hadde ikke barnetrygden vært en overslagsbevilgning kunne en i teorien risikert at foreldre ikke fikk barnetrygd ved årsslutt hvis det var født flere barn enn forventet. Andre eksempler på overslagsbevilgninger er utgifter til innsatsstyrt finansiering av helseforetak, utdanningsstøtte gjennom Statens lånekasse for utdanning og pensjonsutbetalinger fra Statens pensjonskasse. De regelstyrte utgiftene framskrives på grunnlag av forventninger om utbetalingene forutsatt uendret regelverk og forventet demografisk utvikling. Konsekvenser av regelverksendringer som foreslås i budsjetteringsåret, innarbeides også.
Luis Muriel

Landslaget

Han ble tatt ut i Colombias tropp til VM i fotball 2018 i Russland.
Akihiro Yoshida

Karriere

Akihiro Yoshida startet sin profesjonelle karriere i Bellmare Hiratsuka i 1994. Han har også spilt for Yokohama FC.
Śākyaprabha

Śākyaprabha (sanskrit; tibetansk:  ཤཱཀྱ་འོད་] Shakya Ö', wylie: shAkya 'od) (8. århundre e.Kr.) — en av ‘de to store’—store kommentatorer til buddhistiske skrifter—var en disippel av Śāntarakṣita, og var en sentrak lenke i den form for Vinaya tradisjon som fortsatt finnes i Tibet.
Sammen med den tibetanske korrekturleseren og fortolkeren Ratnarakșita, foretok han en oversettelse av Śūraṅgamasūtraen  til tibetansk.
Flamur Kastrati

Biografi

I 2007 spilte Kastrati en sentral rolle på Skeids junior elite-lag. Han begynte samme høst på Bjerke videregående skole, hvor han studerte idrettsfag. På denne tiden ble Kastrati lagt merke til også ute i Europa, og han var på besøk og prøvespill hos både Chelsea FC og Derby County.
I 2008 spilte Kastrati seg inn på Skeids A-lag i 2. divisjon, etter å ha blitt tatt opp fra klubbens juniorlag samme sesong. Tross sin unge alder fikk han godt med spilletid og scoret også seks mål i sin første sesong på seniornivå.
Ved inngangen til 2009 ble det kjent at Kastrati ble kjøpt av den nederlandske klubben FC Twente. Skeid fikk flere millioner for unggutten. Den tidligere fotballstjernen og Skeid-treneren Hallvar Thoresen, som selv spilte for Twente, koblet klubb og spiller. Agent Gunnar Martin Kjenner forhandlet frem avtalen.
I januar 2011 ble han lånt ut til den tyske klubben Vfl Osnabrück, hvor han var fast førstelagsspiller inntil han i en kamp i mars 2011 falt om og besvimte etter en duell. Etter noen dagers opphold på sykehus ble han skrevet ut uten varige mén, og scoret mål med hodet i sin retur til profesjonell fotball. Etter sesongen ble Kastrati solgt fra Twente til Duisburg hvor han signerte en treårskontrakt. Etter ett og et halvt år av kontrakten gikk han vederlagsfritt til Erzgebirge Aue, men etter kun seks måneder og lite spilletid i den tyske klubben ble han i august 2013 klar for Strømsgodset.
DS «Færdesmanden»

DS «Færdesmanden» var et dampskip som gikk i trafikk på Mjøsa.
«Færdesmanden» var bestilt fra England av Oplandske Dampskibsselskab, som ble konstituert i 1854. Maskinen var imidlertid laget ved Akers mekaniske verksted. Skipet kom i fart på Mjøsa i 1856, samme år som DS «Skibladner». I begynnelsen gikk «Færdesmanden» i daglig rute mellom Eidsvoll og Hamar og Smørvika ved Kapp, mens «Skibladner» gikk mellom Eidsvoll og Lillehammer to ganger ukentlig. Senere ble denne ruten forandret.
«Færdesmanden» ble ansett for verdiløs i 1888.
Masumotokoganea

Utseende

En middelsstor, blank, gul skarabide med mørkere hode. Hos denne arten har begge kjønn et par krumme, tynne horn på hodet, men de er kortere hos hunnen.

Levevis

Larvene lever i råtnende ved.

Utbredelse

Arten lever på Borneo.
Guanyang

Guanyang (kinesisk: 灌阳县; pinyin: Guànyáng Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Guilin.
Befolkningen var på 270 293 innbyggere i 1999.
Syngambria

Utseende

Middelsstore, bredt ovale, blanke, gule (i død tilstand) skjoldbiller med brune tegninger, sett fra siden er de lavt kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe rundet framskytende. Den opphøyde, midtre delen av dekkvingene er brun, med utløpere utover slik at det dannes en "X". Oversiden er kraftig og ganske jevnt punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Én art lever i Panama og de to andre i det sørlige Brasil, Paraguay og det nordlige Argentina.
Yoshiki Maeda

Karriere

Yoshiki Maeda startet sin profesjonelle karriere i Sagan Tosu i 1997. Han har også spilt for Alouette Kumamoto.
Christiania Mannskor

Christania Mannskor er et sangkor med tilhold i Oslo. Koret består av profesjonelle sangere og ledes av dirigent Marius Skjølaas, som også startet koret i 2009. Koret har som mål å fornye og revitalisere mannskorsangen i Norge.
I november 2014 kom CD-utgivelsen Something New på plateselskapet LaWo Classics.
Koevolusjon

Koevolusjon er gjensidig evolusjonær påvirkning mellom to eller flere ulike arter. Hver part i et slikt tilfelle utøver selektivt press på de andre partene, og blir derfor en drivkraft for tilpassinger og utvikling.
Selve uttrykket «koevolusjon» ble første gang brukt i 1964 da Paul Erlich og Peter Raven publiserte en banebrytande artikkel om gjensidig påvirkning i utvikling av insekt og planter. Eksempler på plante/insekt-koevolusjon er blant annet mutualismen mellom oksehornakasietreet og maurslekten Pseudomyrmex – mauren bor på planten og forsvarer den aggressivt mot alle dyr som måtte finna det for godt å prøve å ete av den. Som lønn for dette forsyner akasien de med næring i form av nektar og gule klumpar med fett og protein.